

|  |  |
| --- | --- |
| **REPUBLIKA HRVATSKA**  **OSNOVNA ŠKOLA KRUNE KRSTIĆA ZADAR** Trg Gospe Loretske 3, 23000 Zadar KLASA: «CasesClassificationCode» URBROJ: «RegistrationNumber» Zadar, 8. rujna 2025. godine | «Image:QRcode» |

Na temelju članka 6. Zakona o zakupu i kupoprodaji poslovnog prostora (NN broj 125/11, 64/15 i 112/18) , Pravilnika o uvjetima, kriterijima i postupku davanja u zakup i privremeno korištenje prostora i opreme osnovnih škola Grada Zadra (Glasnik Grada Zadra br. 15/19), te Odluke Školskog odbora o raspisivanju javnog natječaja za davanje u zakup prostora i opreme Škole od 8. rujna 2025., OŠ Krune Krstića Zadar dana 9. rujna 2025. godine raspisuje:

**JAVNI NATJEČAJ**

**za davanje u zakup školske sportske dvorane, klasičnih učionica i ostalih prostora**

**1**.Natječajem se daje u zakup velika školska športska dvorana površine 400 m2 ( odnosno 589,89m2 s tribinama), prostor pekare površine 17,37 m2, pozornica površine 58,47 m2, mala dvorana površine 109,75 m2, i klasične učionice OŠ Krune Krstića u Zadru.

**2**. Dvorana se iznajmljuje za sportske aktivnosti i druge programe koji se mogu provoditi u prostoru. Klasične učionice iznajmljuju se za  teorijsku nastavu i edukacije.

**3.** Športske dvorane daju se u zakup na vrijeme od 5 godina, s mogućnošću raskida Ugovora prije od strane obiju strana.

Klasične učionice iznajmljuje se prema potrebi.

**4.** Dvorana se daje u zakup u sljedećim terminima i to radnim danom (od ponedjeljka do petka):

Velika dvorana: od 16:00 do 21:00 sat

 Mala dvorana i pozornica: od 17:00 do 20:00 sati

- subotom i nedjeljom prema potrebi

 Klasična učionica iznajmljuje se od 15:00 do 21:00 sat.

**5.** Minimalni iznos cijene za najamninu/zakup jednog sata (60) minuta dvorane iznosi:

5.1.velika sportska dvorana …26,55 eura/h

5.2. mala dvorana s tehnikom …………26,55 eura/h

5.3. mala dvorana bez tehnike ..........19,90 eura/h

5.4. pozornica...........13,27 eura/h

5.5. klasične učionice za nastavu    ….. 7,96 eura/h

5.6.informatičke i multimedijalne učionice s opremom…..26,55 eura/h

5.7.za nogometna asfaltna igrališta ……7,96 eura/h

5.8.prostor za smještaj automata za napitke s priključkom na električnu energiju……139,36 eura mjesečno

5.9.prostor pekare bez uračunatih režijskih troškova...... 398,17 eura mjesečno

**6.**Visina zakupnine za športske dvorane u kojima postoji mogućnost korištenja svlačionica s tušem uvećava se za 50%.

**7.** Visina zakupnine umanjuje se za 20 % športskim klubovima i športskim udrugama za kategorije djece i mladeži do 16.godina.(priložiti dokaz)

Ukoliko športski klub ili športska udruga okuplja većinu djece koji pohađaju školu čiji su prostori predmet zakupa, visina zakupnine se dodatno umanjuje za 20 %. (priložiti dokaz)

Navedeno se odnosi i za udruge u kulturi i tehničkoj kulturi.

8. Međusobna prava i obveze između Škole i ponuđača uredit će se Ugovorom.

9. Ponudu mogu dostaviti fizičke i pravne osobe.

10. Vlastoručno potpisana **ponuda mora sadržavati:**

a) Naziv, punu adresu, OIB, ime i prezime osobe za kontakt i telefonski broj ponuditelja

b) Vrstu aktivnosti koju želi provoditi u unajmljenom prostoru

c) Željeni termin i trajanje termina

d) Ponuđeni iznos zakupnine

e) Dokaz o nepostojanju duga prema državnom proračunu, Gradu Zadru i Školi osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja - prilikom sklapanja Ugovora.

f) Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji trebaju dostaviti pravovaljan dokaz o svom statusu i pozvati se na pravo prvenstva. Prednost ostvaruju pod uvjetom da ispunjavaju uvjete iz natječaja, te prihvate najveći ponuđeni iznos zakupnine.

11.Najpovoljnijom ponudom smatrat će se ona ponuda koja uz ispunjenje svih uvjeta iz natječaja sadrži i najviši iznos zakupnine. U slučaju da na natječaj za isti prostor pristigne više ponuda koje ispunjavaju uvjete iz natječaja, sa istim iznosom ponuđene zakupnine, najpovoljnijom ponudom smatra se ona koja je pristigla ranije.

12.Pomuditelj treba priložiti sljedeću dokumentaciju:

a) dokaz o državljanstvu ( presliku osobne iskaznice ili domovnice)

b) rješenje nadležnog tijela o obavljanju određene djelatnosti (npr. za Udruge rješenje o upisu u registar Udruga )

c) ponudu sa svim traženim sadržajem (točka 10.),

d) dokazi za ostvarivanje umanjenja zakupnine , točka 7. (popis djece s godinom rođenja, popis djece koja pohađaju Školu koja daje prostor u zakup)

e) dokazi za ostvarivanje prava prednosti iz toč.10,f.

f) dokaz o nepostojanju duga pri sklapanju Ugovora

g) pisanu izjavu ponuditelja o prihvaćanju svih pojedinačnih uvjeta zakupa utvrđenih u javnom natječaju.

13.Škola zadržava pravo poništavanja natječaja ili dijela natječaja, odnosno ne prihvatiti niti jednu ponudu bez posebnog obrazloženja.

14. Javni natječaj je objavljen dana 9. rujna 2025. godine, na mrežnoj stranici OŠ Krune Krstića Zadar, **www.os-kkrstica-zd.skole.hr** i traje do 17. rujna 2025. godine.

15. Otvaranje ponuda obavit će se dana 18. 9. 2025. u 11:30 sati u prostorijama OŠ Krune Krstića Zadar.

Nepotpune i nepravodobne ponude neće se razmatrati.

16. O odabiru ponuda ponuditelji će biti obaviješteni u roku od tri (3) dana po donošenju Odluke o odabiru.

17. Ponude se dostavljaju elektroničkim putem na službeni e-mail škole ili neposredno predaju na adresu škole: OŠ Krune Krstića, Trg Gospe Loretske 3, 23000 Zadar, s naznakom “NE OTVARAJ – PONUDA ZA NATJEČAJ“

18. Ugovor o zakupu poslovnoga prostora ne može se sklopiti s fizičkom ili pravnom osobom koja ima dospjelu nepodmirenu obvezu prema državnom proračunu, Gradu Zadru i Školi osim ako je sukladno posebnim propisima odobrena odgoda plaćanja navedenih obveza, pod uvjetom da se fizička ili pravna osoba pridržava rokova plaćanja.

Ravnateljica

Jasmina Matešić